ಮಾನವನ ಚಟುವಟಿಕೆ ಮತ್ತು ಚಟುವಟಿಕೆಯ ಭಾವದ ಸಂಕೇತವೇ ಸಂಸ್ಕೃತಿ ಎಂದು ವಿಶ್ಲೇಷಿಸಲಾಗಿದೆ. ಜನರು ಸೇವಿಸುವ ಆಹಾರ, ಉಡುವ ಬಟ್ಟೆ-ಬರೆ, ನಂಬುಗೆ, ಆಚರಿಸುವ ಚಟುವಟಿಕೆಗಳೇ ಸಂಸ್ಕೃತಿ.ಜಾಗತೀಕರಣವು ವಿಭಿನ್ನ ಸಂಸ್ಕೃತಿಯನ್ನು ಸಮ್ಮಿಳಿಸಿದೆ ಮತ್ತು ಸಂಸ್ಕೃತಿಯನ್ನು ವಿಶಿಷ್ಟವಾಗಿದೆ. ಎರ್ಲಾ ಝ್ವಿಂಗ್ಲೆಯವರ ನ್ಯಾಶನಲ್ ಜಿಯೋಗ್ರಾಫಿಕಲ್‌ನ "ಗ್ಲೋಬಲೈಸೇಶನ್" ಎನ್ನುವ ಲೇಖನ 
ಹೇಳುವಂತೆ, ಸಂಸ್ಕೃತಿಯು ಹೊರಗಿನ ಪ್ರಭಾವಕ್ಕೆ ಒಳಗಾದಾಗ, ಜನರು ಕೆಲವನ್ನು ಮರೆಯುತ್ತಾರೆ ಮತ್ತು ಇನ್ನು ಕೆಲವನ್ನು ಅಳವಡಿಸಿಕೊಳ್ಳುತ್ತಾರೆ ನಂತರ ತಕ್ಷಣವೇ ಈ ಸಂಸ್ಕೃತಿ ಹರಡಲು ಪ್ರಾರಂಭವಾಗುತ್ತವೆ.
ಸಂಸ್ಕೃತಿಯ ಒಂದು ಮುಖ್ಯ ವಿಚಾರವಾಗಿ ಆಹಾರ ಪದ್ಧತಿಯನ್ನು ಪರಿಗಣಿಸಬಹುದಾಗಿದೆ. ಅಮೆರಿಕದಲ್ಲಿಯ ಜನರು ಜಪಾನಿನ ನ್ಯೂಡಲ್ಸ್‌ನ್ನು ತಿನ್ನುತ್ತಿರಬಹುದು. ಆಸ್ಟ್ರೇಲಿಯಾದ ಸಿಡ್ನಿಯಲ್ಲಿನ ಜನರು ಇಟಲಿಯ ಮೀಟ್‌ಬಾಲ್ಸ್‌ನ್ನು ತಿನ್ನುತ್ತಿರಬಹುದು.ಭಾರತವು ಮಸಾಲೆ ಮತ್ತು ವಿಶೇಷ ಸಾಂಬಾರು ಪದಾರ್ಥಗಳಿಗೆ ಪ್ರಸಿದ್ಧವಾಗಿದೆ.ಫ್ರಾನ್ಸ್‌ನ ಗಿಣ್ಣು ಹೆಸರುವಾಸಿ.ಅಮೆರಿಕದ ಬರ್ಗರ್ ಮತ್ತು ಕರಿದ ಪದಾರ್ಥಗಳು ಪ್ರಸಿದ್ಧ.ಮೆಕ್‌ಡೊನಾಲ್ಡ್ಸ್ ಕಂಪನಿಯು ಜಗತ್ತಿನಾದ್ಯಂತ 31,000 ಸ್ಥಳೀಯ ಶಾಖೆಗಳನ್ನು ಹೊಂದಿದ ಜಾಗತಿಕ ಉದ್ಯಮವಾಗಿದೆ.ಕುವೈತ್, ಈಜಿಪ್ಟ್ ಮತ್ತು ಮಾಲ್ಟಾ ಸ್ಥಳಗಳೂ ಕೂಡ ಈ ಕಂಪನಿಯ ಶಾಖೆಗಳನ್ನು ಹೊಂದಿದ ಸ್ಥಳಗಳಾಗಿವೆ. ಆಹಾರದ ಜಾಗತಿಕರಣಕ್ಕೆ ಇರುವ ಪ್ರಾಮುಖ್ಯತೆಗೆ ಈ ಕಂಪನಿಯೇ ಉತ್ತಮ ಉದಾಹರಣೆ.
ಶತಮಾನಗಳಿಂದ ಭಾರತೀಯ ಸಂಸ್ಕೃತಿಯಲ್ಲಿ ಧ್ಯಾನವು ಪವಿತ್ರವಾದ ಪದ್ಧತಿಯಾಗಿದೆ.ದೇಹ ಮನಸ್ಸನ್ನು ಶಾಂತವಾಗಿಸುತ್ತದೆ ಮತ್ತು ಆತ್ಮದ ಹುದುಗುವಿಕೆಯನ್ನು ಹೊರತಾಗಿಸಿ ಮನುಷ್ಯನ ಅಂತರಂಗದ ಭಾವನೆಗಳ ಜೊತೆಗೆ ಸಂಬಂಧ ಬೆಳೆಸುವುದಕ್ಕೆ ಸಹಾಯ ಮಾಡುತ್ತದೆ. ಜಾಗತೀಕರಣಕ್ಕಿಂತ ಮೊದಲು ಅಮೆರಿಕದ ಜನತೆ ಧ್ಯಾನ ಅಥವಾ ಯೋಗವನ್ನು ಜೀವನದಲ್ಲಿ ಅಳವಡಿಸಿಕೊಂಡಿರಲಿಲ್ಲ.ಜಾಗತೀಕರಣದ ನಂತರ ಇದೀಗ ಇದು ತೀರಾ ಸಾಮಾನ್ಯ ಆಚರಣೆಯಾಗಿದೆ. ಆತ್ಮದ ಸಂಪೂರ್ಣ ಅನುಭವಕ್ಕಾಗಿ ಇಂದಿಗೂ ಬಹಳಷ್ಟು ಜನರು ಭಾರತಕ್ಕೆ ಪ್ರವಾಸ ಕೈಗೊಳ್ಳುತ್ತಾರೆ.

ಜಾಗತೀಕರಣದಿಂದ ಆಚರಣೆಗೆ ಬಂದ ಇನ್ನೊಂದು ಪದ್ಧತಿಯಾಗಿ ಚೈನಾದ ಹಚ್ಚೆ ಕಲೆಯನ್ನು ಉದಾಹರಿಸಬಹುದು. ಹಚ್ಚೆ ಹಾಕಿಸಿಕೊಳ್ಳುವುದು ಇಂದಿನ ಯುವ ಜನಾಂಗದಲ್ಲಿ ಜನಪ್ರಿಯವಾಗಿದೆಯಾದರೂ ಚೀನಾದಲ್ಲಿ ಈ ಪದ್ಧತಿಯು ಶಾಂತಿಯ ಸಂಕೇತವಲ್ಲ. ಪಾಶ್ಚಾತ್ಯರು ಹಾಕಿಸಿಕೊಳ್ಳುವ ಈ ಹಚ್ಚೆ ಚಿತ್ರಗಳ ಅರ್ಥ ಅವರಿಗೇ ಗೊತ್ತಿರುವುದಿಲ್ಲ. ಆದರೂ ಇದನ್ನು ಸಾಂಸ್ಕೃತಿಕ ವೈಶಿಷ್ಟ್ಯತೆಯನ್ನಾಗಿ ಭಾವಿಸಲಾಗುತ್ತಿದೆ. 
ಅಂತರ್ಜಾಲವು ಸಾಂಸ್ಕೃತಿಕ ಗಡಿಗಳನ್ನು ಜಗತ್ತಿನಾದ್ಯಂತ ಮುರಿದುಹಾಕಿದೆ, ಡಿಜಿಟಲ್ ಪ್ರಕಾರ ಮತ್ತು ಮಾಧ್ಯಮಗಳಿಂದ ಜನರು ಸುಲಭ ಮತ್ತು ಕ್ಷಣಾರ್ಧದ ಸಂವಹನವನ್ನು ಸಾಧ್ಯವಾಗಿಸಬಹುದು. ಸಾಂಸ್ಕೃತಿಕ ಜಾಗತೀಕರಣದ ಜೊತೆ ಸಹಕರಿಸುತ್ತಿದೆ. ವಿಭಿನ್ನ ಜೀವನ ಶೈಲಿ ಮತ್ತು ವಿವಿಧ 
ಸಂಸ್ಕೃತಿಯ ಜನರ ಮಧ್ಯೆ ಅಂತರ್‌ಸಂಪರ್ಕ ಮತ್ತು ಸಂವಹನವನ್ನು ಅಂತರ್ಜಾಲವು ಸಾಧ್ಯವಾಗಿಸುವುದು ಇದಕ್ಕೆ ಕಾರಣವಾಗಿದೆ. ಅಂತರ್ಜಾಲ ತಾಣಗಳಲ್ಲಿನ ಛಾಯಾಚಿತ್ರಗಳ ಹಂಚಿಕೆಯು ಭಾಷೆಯ ಗಡಿಯನ್ನು ಮೀರಿ ಅಂತರ್‌ಸಂಪರ್ಕವನ್ನು ಸಾಧಿಸುತ್ತವೆ.

ಶ್ರಮದ ಅಂಗಡಿ
ಸಾಂಸ್ಕೃತಿಕ ಪರಿಣಾಮಗಳು
ಜಾಗತೀಕರಣದ ಪರಿಣಾಮಗಳು
ಪ್ರೋತ್ಸಾಹದ ಆರ್ಥಿಕ ಸಂಘರ್ಷಗಳು